Antoni Piechniczek

Antoni Piechniczek (rodz. 3 moja 1942 we Chorzowje) - ślůnski fusbalok, tryner fusbalowy a politiker. 

Na fusbalplacu zauobycz groł kej půmager abo prawy uobrůńca. Kej fusbalok we 1968 zostoł majstrym Polski ze Ruchym Chorzůw. We 1972 uostoł trynerym. Nojsamprzůd trynowoł pora ślůnskich manszaftůw aż we 1981 przejůn polsko reprezyntacyjo. Zakwalifikowoł śe z ńům na mistrzostwa śwjata we 1982 roku a ńyskorzi zajůn na ńich 3. plac po uostatńim szpilu wygranym ze Francyjům. Na nostympnych mistrzostwach śwjata uodpod we 1/8 finołu. We 1986 poszoł do Górnika Zobrze kaj po roku wygroł majstra Polski. Potym pojechoł do Tůnezyje kaj we 1988 i 1989 bůł trynerym reprezyntacyje. Trynersko karjera kontiuowoł do 2001 roku. Mo trzech bajtli.

 Bibljografijo 
 Bjogram na zajće Polskego Senatu (VII kadencyjo)

Kategoryjo:Ślůnske fusbalowe trynery
Kategoryjo:Ślůnske fusbaloki
Kategoryjo:Polske fusbalowe trynery
Kategoryjo:Polske fusbaloki
Kategoryjo:Rodzyńi we 1942
Kategoria:Polske politykery
Kategoria:Ludźe zwjůnzane ze Chorzowym